**Харолд 220613**

**Құдай наразылықтарға жауап бермейді**

***«Құдайға және Мұсаға қарсы сөйлеп: «Бізді не үшін Мысырдан алып шықтыңдар? Мына иен далада қырылуымыз үшін бе? Жейтін нан, ішетін суымыз жоқ! Әлгі жеп жүрген жиренішті тамағымыздан әбден мезі болдық!» — деді.»***

***(Руларды санау 21:5)***

 Жүрегіңіздегі уайымдарды Құдайға айтқан әрине дұрыс. Тіпті жоқтауға арналған Киелі кітаптың толық бір кітабы бар.

 Мен түнде бірнеше сағат бойы ояу болып, өмірімдегі қысым мен қиындық тудыратын мәселелер туралы ойланып жаттым. Келесі күні таңертең Исамен бірге өткізетін және Киелі кітапты оқитын әдеттегі уақытым, Оған үздіксіз наразылықтарымды айтумен өтті. Бұл күнді бастаудың ең жаман жолы болған шығар!

 Бірақ сол күні түстен кейін мен мына сөздерді оқығанда аң-таң болдым: “Құдай мінажаттарға жауап береді, бірақ наразылықтарға жауап бермейді”. Мен таңымды Исамен бірге емес, наразылықтарыммен өткізгенімді түсіндім. Джойс Майер былай деп жазады: «Наразылықтар - шайтанның біздің өмірімізде жұмыс істеуі үшін есік ашады, ал ризашылықпен мінажат ету Құдайдың біздің өмірімізде жұмыс істеуі үшін есік ашады». Киелі кітаптағы исраилдіктер сияқты, шөл далада жүргенде Құдайға, Мұсаға қарсы сөйлеп: «Бізді не үшін Мысырдан алып шықтыңдар? Мына иен далада қырылуымыз үшін бе? Жейтін нан, ішетін суымыз жоқ! Әлгі жеп жүрген жиренішті тамағымыздан әбден мезі болдық!» — деді.» (Руларды санау 21:5). Бірақ, олар бір нәрсені ұмытты! Шүкіршілік етуді! Исраилдіктер Құдайдың оларды құлдықтан құтқарғанын және бірінші кезекте тірі қалдырғанын ұмытып кетті. Ал мен болса, Құдайдың қиыншылықта менімен бірге болуға, маған даналық беруге және барлығын менің игілігім үшін істеуге уәде беретінін ұмытып кетіппін! (Ишая 41:10, Жақып 1:5, Римдіктерге 8:28).

 Філіпіліктерге 4:6-да: “Еш нәрсені уайымдамай, барлық жағдайда өтініштеріңді Құдайға сиынып тілекпен және шүкірлікпен білдіріңдер!”,— делінген. «Сонда Құдайдың адам ақылынан асқан керемет тыныштығы сендердің жүректерің мен ой-саналарыңды Мәсіх Исада сақтайды.» (7-аят). Наразылық таныту - Құдайдың кім екенін және менің өмірімде не істегенін ұмыттырады. Құдай шынайы ризашылықпен айтылған мінажжатты құрмет тұтады.